হারমায়োনি ব্যাডলি
হারমায়োনি ইয়োল্যান্ডা রুবি ক্লিনটন-ব্যাডলি (১৩ নভেম্বর ১৯০৬ - ১৯ আগস্ট ১৯৮৬) ছিলেন একজন ইংরেজ অভিনেত্রী। তিনি চরিত্রাভিনেত্রী হিসেবে মঞ্চ, চলচ্চিত্র ও টেলিভিশনে অভিনয় করেছেন। তিনি ১৯৩০ থেকে ১৯৫০-এর দশকে হারমায়োনি জিনগোল্ডের সাথে কয়েকবার অভিনয় করেছেন। ব্যাডলি রুম অ্যাট দ্য টপ (১৯৫৯) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং ১৯৬৩ সালে দ্য মিল্ক ট্রেইন ডাজন্ট স্টপ অ্যানিমোর মঞ্চনাটকে অভিনয় করে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি ডিজনির ম্যারি পপিন্স চলচ্চিত্রে এলেন চরিত্রে অভিনয় করেন। টিভি ধারাবাহিক মড-এ নেইল নাগাটুক চরিত্রে অভিনয় করে ১৯৭৫ সালে তিনি টিভি ধারবাহিকে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন।